גיביון

גיביון דזמן אוונס (באנגלית: Giveon Dezmann Evans; נולד ב-21 בפברואר 1995), הידוע בשמו הפרטי גיביון (Giveon), הוא זמר ופזמונאי R&B אמריקאי.

ביוגרפיה
אוונס נולד ב-21 בפברואר 1995 בלונג ביץ' שבקליפורניה. בן לאם חד הורית ולו שני אחים. הוא הבין את תשוקתו למוזיקה בגיל צעיר ולעיתים קרובות שר במסיבות יום הולדת. הוא למד בבית הספר התיכון הפוליטכני של לונג ביץ', ועשה תוכנית לחינוך מוזיקלי במוזיאון גראמי בגיל 18.

בשנת 2020, זכה לפרסום כאשר התארח בשירו של הראפר דרייק "Chicago Freestyle", שהגיע בשיאו למקום ה-14 במצעד הבילבורד הוט 100. באותה השנה, הוציא את מיני-אלבום הבכורה שלו, Take Time, תחת חברות התקליטים אפיק רקורדס ונוט סו פאסט. המיני-אלבום הגיע לצמרת מצעד ה-Heatseekers של הבילבורד וזכה לשבחים ממבקרי המוזיקה. מתוך המיני-אלבום יצא הסינגל "Heartbreak Anniversary" שזכה להצלחה במצעדי המוזיקה. באוקטובר 2020 הוציא מיני-אלבום נוסף בשם When It's All Said and Done. בנובמבר 2020 הוכרז כי גיביון מועמד עם מיני-אלבומו Take Time לפרס גראמי בקטגוריית "אלבום ה-R&B הטוב ביותר" בטקס פרסי גראמי ה-63.

ב-12 במרץ 2021 הוציא גיביון אלבום אוסף בשם When It's All Said and Done... Take Time, המשלב את שני מיני-אלבומיו, ומכיל שיר נוסף בשם "All to Me". בשנה זו התארח בשירו של הזמר ג'סטין ביבר "Peaches" לצד דניאל סיזר. השיר הגיע היישר אל המקום הראשון במצעד הבילבורד 200.

הוא נכלל ברשימת פורבס 30Under30 לשנת 2022.

דיסקוגרפיה

אלבומי אוסף
 2021: When It's All Said and Done... Take Time

מיני-אלבומים
 2020: Take Time
 2020: When It's All Said and Done

קישורים חיצוניים

הערות שוליים

זמרים-יוצרים אמריקאים
פורבס 30Under30
אמריקאים שנולדו ב-1995
זוכי פרסי ה-BET: מוזיקה: תגלית השנה